Diari Oficial de la Generalitat Valenciana


Sumari del DOGV 7470, del 20-02-2015 (2015/1447)

RESOLUCIÓ de 23 de gener de 2015, de la Direcció General d'Avaluació Ambiental i Territorial, per la qual s'ordena la publicació de les resolucions de no-sotmetiment a avaluació d'impacte ambiental corresponents als expedients 162/4650-OHN València i 182/5329-OUX València.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1447


Data del document
:   23-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * València
    * impacte ambiental

RESOLUCIÓ de 23 de gener de 2015, de la Direcció General d'Avaluació Ambiental i Territorial, per la qual s'ordena la publicació de les resolucions de no-sotmetiment a avaluació d'impacte ambiental corresponents als expedients 162/5319-MTM València i 182/2126-CZF València.  
 [2015/1447]  
De conformitat amb l'article 17 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental, el qual establix la publicació en el Diari Oficial de la Comunitat Valenciana de la resolució de no-sotmetiment a avaluació d'impacte ambiental, resolc:  
  
Únic  
Publicar en el Diari Oficial de la Comunitat Valenciana les resolucions de no-sotmetiment a avaluació d'impacte ambiental corresponents als expedients 162/9226-TUO València i 182/8146-OJT València.  
  
  
«Resolució de no-sotmetiment  
Expedient: 162-2014-CON.  
Projecte: desdoblament de canonada. Xarxa arterial entre Pinedo i el Perellonet.  
Localització: València (Pinedo, el Perellonet).  
Promotor: Emivasa.  
Òrgan substantiu: Ajuntament de València.  
  
1. Objecte del projecte  
L'objecte del projecte és garantir el subministrament d'aigua potable a les pedanies de Pinedo, el Saler, el Palmar i el Perellonet, així com el subministrament d'aigua a la xarxa d'hidrants de lluita contra incendis del Parc de l'Albufera, per mitjà de la substitució i el desdoblament, atesa l'obsolescència de la xarxa actual que causa nombroses avaries.  
Els objectius del projecte són:  
- Donar continuïtat al mallat, a fi de disposar una alternativa de subministrament a la canonada arterial DN 400/300 existent.  
- Substitució de la canonada DN 400 d'HACC que circula per l'interior del Parc de la Devesa per una altra de diàmetre equivalent i material compatible amb les característiques del terreny sobre el qual anirà instal·lada.  
El traçat es dividix en tres fases:  
  
Fase 1. Tram Pinedo. Este tram circula des del nucli poblacional de Pinedo fins al camí de Muntanyars, on connecta amb la canonada existent. Es projecta la instal·lació d'una canonada DN 400 de FD que circularà per vials públics fins a connectar amb la canonada DN 400 HDPE existent.  
  
Fase 2. Tram Plexi. Este tram circula entre l'antiga factoria Plexi i el poliesportiu del Saler. En este cas, part del traçat es fa per vials públics, una altra part per l'espai ocupat pel carril bici que hi ha i una altra part per terrenys pendents de programació per la demarcació de costes. La canonada projectada és de FD amb un diàmetre nominal de 400 mm.  
  
  
Fase 3. Tram Devesa. Circula pel Parc de la Devesa. En este cas, es planteja la substitució de la canonada DN 400 HACC existent per una altra de diàmetre equivalent de fosa. El traçat serà compatible amb la situació dels hidrants existents. Per a efectuar l'encreuament de la Gola del Puchol s'ha considerat la construcció d'una passarel·la de vianants tocant a la carretera CV-500, al costat de les comportes. Esta passarel·la tindrà una doble funció: sustentar la canonada i millorar la connexió de vianants entre la zona de l'embarcador de l'Albufera i la Devesa.  
El procediment constructiu serà el de rasa a cel obert. S'executarà una rasa de 0,90 € 1 m de profunditat. La maquinària de treball se situarà a un costat de la rasa on anirà arreplegant l'arena de l'excavació, i a l'altre costat de la rasa es prepararà la línia de muntatge de canonada. La zona d'ocupació serà de 4 metres.  
2. Alternatives  
Respecte a la fase 1 (tram Pinedo), no es plantegen alternatives atesa l'escassa afecció ambiental de la infraestructura a construir.  
Respecte a la fase 2, no es plantegen alternatives excepte en el tram final en què es proposen dos opcions: ubicar la canonada davall del futur carril bici o connectar amb la canonada existent per la CV-50.  
  
En la fase 3 es proposa:  
Alternativa 1: el traçat de la canonada travessa la Devesa aprofitant la traça actual en la seua totalitat travessant zona boscosa. No obstant això, no caldria canalitzar per a connectar amb la xarxa d'hidrants. La Gola del Puchol se salva passant la canonada davall del tauler que la creua.  
  
Alternativa 2: circula pel parc de la Devesa igual que l'alternativa 1, aprofitant els vials del parc. Este traçat aprofita la traça de l'existent en part salvant les zones de bosc. El traçat serà compatible amb la situació dels hidrants.  
  
Alternativa 3: es planteja la substitució de la canonada existent instal·lant-la paral·lela a la CV-500. La connexió amb la xarxa d'hidrants obligarà a fer importants trams de canalització per l'interior de la Devesa, travessant zona boscosa. L'encreuament per la Gola del Puchol es farà aprofitant el pont sobre l'Albufera de la CV -500 (igual que en les anteriors alternatives).  
L'alternativa 1 suposa l'afecció a terreny que s'ha regenerat i l'alternativa 3 suposaria, així mateix, una afecció important sobre la vegetació, per la qual cosa l'alternativa triada per a la fase 3 és la 2.  
  
3. Afeccions ambientals  
- Parc Natural / PRUG/PORN de l'Albufera / zona humida protegida inclosa en el conveni Ramsar.  
- Xarxa natura 2000: LIC / ZEPA de l'Albufera  
- Hàbitats més representatius:  
Dunes amb bosc de Pinus halepensis (2270).  
Pastius salins mediterranis (jonqueres de Juncus maritimus subhalòfils)  
Dunes fixes del litoral amb Crucianellion maritimae (2210).  
Dunes amb vegetació esclerofil·la de Cisto-Lavanduletalia (2260): mates valencianes amb Phyllirea angustifolia, Pistacia lentiscus, Quercus coccifera, Rhamnus lycioides, Rhamnus alaternus).  
- Espècies prioritàries:  
Flora: Limonium dufourii, Serapias parviflora, Scutellaria galericulata, Thalictum maritimum, Kosteletzkia pentacarpos.  
Fauna: Charadrius alexandrinus, Alcedo atthis, Aphanius iberus, Galerida theklae, Ardeola ralloides, Aythya nyroca, Circus aeroginosus, Fulica cristata, Glareola pratincola, Himantopus himantopus, Ixobrychus minutus, Gelochedlidon nilotica, Larus audouinii, Larus genei, Larus melanocephalus, Marmoretta angustirostris, Mauremys leprosa, Panurus biarmicus, Porphyrio porphyrio, Recurvirostra avosetta, Rhinolophus ferrumequinum, Salaria fluviatilis, Sterna albifrons, Sterna hirundo, Sterna sandvicencis, Valencia hispanica.  
- Sòl forestal estratègic: MUP Devesa de l'Albufera.  
  
4. Marc normatiu  
- El projecte s'adaptarà a camins o sendes amb l'amplària suficient per a dur a terme les obres sense afectar de manera directa terreny natural, seminatural o inculte, per la qual cosa no està inclòs en el supòsit de l'annex I.7 del Decret 162/1990, pel qual es va aprovar el text refós de la Llei d'Impacte Ambiental de Projectes (transports per canonada ?aqüeductes, oleoductes i gasoductes- de nova construcció, amb un itinerari que vaja íntegrament per territori de la Comunitat Valenciana, quan circulen per terrenys seminaturals, naturals o incultes classificats com a sòl no urbanitzable, excepte en els casos que desenrotllen traçats arreplegats en instruments d'ordenació del territori amb declaració d'impacte ambiental positiva).  
- Revisats el Decret 96/1995, pel qual s'aprova el Pla d'Ordenació dels Recursos Naturals de la Conca Hidrogràfica de l'Albufera, així com el Decret 259/2004, pel qual s'aprova el Pla Rector d'Ús i Gestió del Parc Natural de l'Albufera, l'article 6 del Decret 259/2004 establix que les activitats i els projectes que s'executen en l'àmbit territorial del parc estaran sotmesos al règim d'avaluació d'impactes ambientals establit amb caràcter general per la legislació vigent sobre la dita matèria de rang estatal i autonòmic.  
  
Quant a les normes generals sobre infraestructures, l'article 70 indica que les conduccions d'aigües hauran de dirigir-se amb caràcter prioritari cap als corredors d'infraestructures (franja de 100 metres a cada costat de la mitjana de la xarxa viària estatal, autonòmica i local, sense perjuí de les limitacions especifiques que el PRUG establix per a cada zona d'ordenació del parc).  
Per tant, no hi ha normativa específica que implique l'obligatorietat de sotmetre el projecte al procediment d'avaluació d'impacte ambiental.  
  
- L'article 3.b del RDL 1/2008, pel qual es va aprovar el text refós de la Llei d'Impacte Ambiental de Projectes determina l'obligatorietat d'adoptar una decisió sobre la necessitat de sotmetre al procediment d'avaluació d'impacte ambiental en la forma prevista en la dita llei els projectes públics o privats no inclosos en l'annex I que puguen afectar directament o indirectament els espais de la Xarxa Natura 2000.  
  
La dita decisió, d'acord amb l'article 17 del RDL 1/2008, s'adoptarà després de la consulta prèvia a les administracions públiques afectades per la realització del projecte, tenint en compte els criteris de l'annex III.  
El projecte proposat està dins del supòsit de l'article 3.b.  
  
  
5. Consultes  
D'acord amb l'article 17 del RDL 1/2008, anteriorment mencionat, s'ha efectuat consulta als organismes afectats pel projecte amb el resultat següent:  
- El 2 d'octubre, el Servici d'Infraestructura Verda i Paisatge emet un informe en què s'indica que el projecte ha de valorar la seua incidència sobre el paisatge per mitjà d'un estudi d'integració paisatgística que, atenent les característiques del projecte podrà ser simplificat centrant el seu contingut en la part que no circula per vials existents o en les parts on es travessen espais de major valor (trams 2 i 3), en els impactes i mesures adoptades en la fase d'obres, i en les mesures (reposició, plantacions, tractament topografia, etc.) que garantisquen la preservació del valor de l'entorn en la fase de funcionament de la instal·lació. Així mateix, en la descripció de la solució final s'haurà d'especificar com es farà l'encreuament amb la Gola del Puchol.  
  
- L'1 d'octubre de 2014, la Secció Forestal del Servici Territorial de Medi Ambient de València indica que segons la legislació vigent és procedent l'obertura d'un expedient d'ocupació de forest d'utilitat pública.  
  
- El 23 de setembre de 2014 s'emet un informe sobre afecció a hàbitats i espècies prioritàries que india que en el tram 1 corresponent a Pinedo no es localitzen espècies prioritàries d'acord amb la Directiva d'Hàbitats. En el cas del tram 2, l'únic registre trobat és el de l'espècie corriol camanegre sobre el qual no cal preveure que resulte afectat per l'actuació. En el tram 3 (Devesa) tampoc cal preveure afeccions significatives sobre hàbitats naturals pel fet que el traçat circula per vials existents.  
L'informe indica: [...] si bé hi ha diversos registres d'espècies prioritàries, incloent-hi plantes com ara Limonium duforii, peixos com Valencia hispanica o diverses espècies d'aus nidificants [...] els hàbitats on apareixen no estan presents al llarg de la traça de la conducció prevista.  
  
Pel que s'ha exposat, cal considerar que l'actuació proposada no tindrà afeccions negatives sobre la Xarxa Natura 2000 ni sobre les espècies prioritàries que alberga l'àmbit del projecte; no obstant això i a este efecte, ha de garantir-se el seguiment previst, així com el compliment i l'aplicació de les mesures de protecció que apareixen en el document ambiental del projecte.  
  
6. Anàlisi del projecte segons els criteris de l'annex III del RDL 1/2008:  
Atenent el document ambiental presentat i els informes sectorials emesos, es fa l'anàlisi següent:  
- Característiques del projecte:  
La consideració de grandària del projecte en este tipus d'infraestructures és proporcional a la longitud del terreny afectada i al diàmetre de les canonades. A major diàmetre de canonades, en general, major amplitud de rasa i major necessitat d'ocupació del terreny.  
En este cas, el diàmetre de les canonades i les característiques del terreny establixen com a amplària de rasa en la base 1 m, i això permet que la pista d'afecció siga de 4 m, assimilable a qualsevol camí o pista, i s- eviten així impactes ambientals.  
El projecte es farà en una longitud de 2 km aproximadament per al tram 1; d'1,5 km per al tram 2, i d'uns 3,8 km per al tram 3 (alternativa 2).  
Per tant, atenent el diàmetre i la longitud de les canonades, així com la pista de treball necessària per a escometre l'obra, el projecte no es considera de magnitud.  
No obstant això, es definirà amb exactitud la zona d'obres i es restringirà el pas de maquinària a les zones d'obres utilitzant els accessos oberts per al trànsit i evitant l'obertura de nous accessos. En les zones on s'ubiquen elements sensibles, es procedirà a l'abalisament i jalonament d'estes àrees i es concretarà en el projecte constructiu la ubicació d'estes àrees.  
Quant a les instal·lacions annexes a l'obra (parcs de maquinària, zones de depòsit de materials, instal·lacions auxiliars), s'ubicaran en zones on no hi haja valors ambientals rellevants.  
D'altra banda, no s'han detectat altres projectes en la zona que puguen causar impactes acumulatius.  
  
- Ubicació del projecte:  
El projecte es farà al Parc Natural de l'Albufera. No obstant això, la part de més sensibilitat ambiental és la que es correspon amb el tram 3 que es farà en l'interior de la Devesa. Les molèsties a la fauna, la possible afecció a la vegetació natural o la possible generació d'incendi forestal seran els efectes més importants de projecte.  
  
L'aplicació de mesures preventives en la fase d'execució, com ara l'aplicació del Decret 7/2004, del Consell de la Generalitat, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es facen en terreny forestal o en els seus voltants, la realització de les fases més molestes d'obres fora del període reproductiu i de cries de les espècies més sensibles, i l'estudi de l'emplaçament de les instal·lacions temporals i dels accessos temporals, de manera que es minimitzen les molèsties a la fauna, entre altres, disminuiran l'impacte global de l'actuació.  
  
- Característiques del potencial impacte:  
Amb l'elecció correcta d'alternatives (alternativa 2 en el tram que circula en l'interior de la Devesa), les mesures preventives i correctores proposades, l'impacte global de l'actuació es considera compatible atés que és factible l'aplicació de les mesures preventives i correctores descrites i les que figuren en el document ambiental.  
Quant a les opcions plantejades per a la fase II, l'opció 1 pareix la de menor afecció ambiental, atés que circula per zones més antropitzades. No obstant això, en la fase de replantejament del projecte podrà optar-se per qualsevol de les dos sempre que es garantisca l'absència d'impacte sobre flora o fauna.  
D'altra banda, no és previsible que els efectes del projecte es manifesten de manera negativa en altres àmbits ni en un altre espai temporal a l'estrictament ocupat per la realització de les obres.  
D'una altra banda, el projecte pot generar efectes ambientals positius en la fase de funcionament ja que permetrà el funcionament òptim de la xarxa d'hidrants del parc natural, i evitarà la gravetat d'incendis en l'interior.  
  
7. Consideracions jurídiques  
L'article 15 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Segons el que s'ha exposat es resol:  
  
Primer  
No sotmetre al procediment d'avaluació d'impacte ambiental segons la secció 1a del RDL 1/2008, pel qual es va aprovar el text refós de la Llei d'Avaluació d'Impacte Ambiental de projectes, el projecte de desdoblament de canonada. Xarxa arterial entre Pinedo i el Perellonet (València), d'acord amb l'avaluació d'impacte ambiental efectuada segons la secció 2a del capítol II del RDL 1/2008, atés que amb el compliment dels condicionants de l'apartat segon d'esta resolució el projecte no causarà impactes ambientals significatius.  
  
  
Segon  
El projecte s'efectuarà d'acord amb els condicionants següents:  
  
1. Amb anterioritat a la redacció del projecte d'obra, l'òrgan competent en parcs naturals emetrà un informe en què es determine la compatibilitat de l'obra amb la normativa del parc o qualsevol aspecte que siga de la seua competència.  
2. Segons allò que s'ha exposat en esta resolució, s'optarà amb preferència per l'opció 1 de la fase II. No obstant això, podrà optar-se per qualsevol de les dos opcions sempre que en la fase de replantejament de l'obra es comprove que no hi haurà afecció sobre vegetació d'interés.  
3. En el projecte tècnic d'obra quedaran exactament definides les zones de trànsit de la maquinària, parcs de maquinària i zones de depòsit de materials d'obra i altres instal·lacions, si és el cas, necessàries. Les dites ubicacions se sotmetran a revisió de l'òrgan competent en parcs naturals que, a més, fixarà l'espai temporal en què podran fer-se les obres.  
4. Es revisaran abans de l'inici de cada jornada les rases que hagen pogut quedar obertes. En el cas de detectar exemplars de fauna atrapats, se'ls facilitarà l'eixida. En qualsevol cas, s'habilitaran rampes per a permetre l'eixida dels animals atrapats.  
5. S'iniciarà un expedient d'ocupació de forest d'utilitat pública.  
  
Tercer  
D'acord amb el que disposa l'article 17 del RDL 1/2008 anteriorment esmentat, esta resolució es notificarà i es farà pública, i s'haurà d'entendre que això no eximix el promotor de l'obtenció de les autoritzacions que resulten legalment exigibles, així com del compliment de tots els preceptes legals que siguen aplicables.  
  
Quart  
Notificar a les persones interessades que contra esta resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets es consideren pertinents.  
  
València, 16 de gener de 2015.- El director general d'Avaluació Ambiental i Territorial: Juan Giner Corell.»  
  
  
«Resolució de no-sotmetiment  
Expedient: 182/5591-TDI.  
Títol: actuació de millora de la seguretat viària a la CV-500 en el tram PK 16 al PK 18,5 travessia del Perellonet.  
Òrgan promotor: Direcció General d'Obres Públiques, Projectes Urbans i Habitatge.  
Òrgan substantiu: Direcció General d'Obres Públiques, Projectes Urbans i Habitatge.  
Localització: terme municipal de València (el Perellonet).  
  
Objecte  
La carretera CV-500 és la principal via de comunicació entre València i la zona costanera de l'entorn del Parc Natural de l'Albufera, on hi ha nuclis residencials, de marcada demanda estival, com són el Perelló, el Perellonet i el Mareny de Barraquetes.  
El tram objecte de l'actuació voreja una zona urbana d'elevada intensitat de trànsit, en el qual la carretera actua com a carrer, on es produïxen importants interferències entre ambdós sentits de circulació degudes als girs a esquerres.  
L'objectiu fonamental és millorar les condicions de circulació per mitjà d'una sèrie de rotondes per a impedir els girs a esquerres, reduir els punts potencials de col·lisió i limitar la velocitat de circulació. Es proposa també millorar les condicions de funcionament del servici públic d'autobusos (per mitjà del marcatge a un costat i a l'altre de la CV-500 de les zones de parada i l'execució d'una vorera en el costat oest, que conduïsca a un pas de vianants que en permeta l'encreuament) i donar continuïtat al carril bici existent.  
  
Afeccions ambientals  
L'actuació descrita es localitza en la CV-500, entre els PK 16+000 i 18+500, al seu pas pel Perellonet, dins del Parc Natural de l'Albufera. Es pot afectar el parc natural, catalogat com a zona humida, LIC i ZEPA i classificat com a sòl forestal segons la cartografia del PATFOR.  
  
Marc normatiu  
L'avaluació d'impacte ambiental de projectes queda regulada, en el moment en què s'incoa este expedient, en la Llei 2/1989, de 3 de març, d'Impacte Ambiental de la Generalitat Valenciana, els reglaments que la despleguen (Decret 162/1990 i Decret 32/2006, que modifica l'anterior) i el Reial Decret Legislatiu 172008, d'11 de gener, pel qual s'aprova el text refós de la Llei d'Impacte Ambiental de Projectes (TRLEIA).  
  
La legislació ambiental tipifica en els seus annexos els projectes que han de ser sotmesos a avaluació d'impacte ambiental. El projecte que és objecte d'esta consulta no està inclòs en els dits annexos, per ser un traçat ja existent que no modifica la seua planta i no ser preceptiva la informació al públic en este tipus d'actuacions (art. 34.5 del Reial Decret 1812/1994, de 2 de setembre, pel qual s'aprova el Reglament General de Carreteres).  
El TRLEIA establix que hauran de sotmetre's a avaluació d'impacte ambiental quan així ho determine l'òrgan ambiental, basant-se en els criteris de l'annex III, els projectes següents:  
a) (Article 2) projectes no inclosos en l'annex I que puguen afectar directament o indirectament els espais de la Xarxa Natura 2000.  
b) (Annex II, grup 9, apartat k) qualsevol canvi o ampliació dels projectes que apareixen en els annexos I i II, ja autoritzats, executats o en procés d'execució, modificació o extensió no arreplegats en l'annex I que puguen tindre efectes adversos significatius sobre el medi ambient, és a dir, quan es produïsca alguna de les incidències següents:  
  
1. Increment significatiu de les emissions a l'atmosfera.  
2. Increment significatiu dels abocaments a llits públics o al litoral.  
  
3. Increment significatiu de la generació de residus.  
4. Increment significatiu en la utilització de recursos naturals.  
5. Afecció a àrees d'especial protecció designades en aplicació de les directives 79/409/CEE, del Consell, de 2 d'abril de 1979, i 92/43/CEE, del Consell, de 21 de maig de 1992, o a zones humides incloses en la llista del conveni Ramsar.  
Atés que la millora de seguretat viària que es planteja pot afectar directament o indirectament la Xarxa Natura 2000, ha d'analitzar-se la necessitat o no de sotmetre-la a avaluació d'impacte ambiental.  
La decisió de l'òrgan ambiental es pren d'acord amb els criteris establits en l'annex III i després de la consulta prèvia a les administracions, persones i institucions afectades per la realització del projecte. Els criteris de selecció previstos en l'annex III són: característiques dels projectes, ubicació dels projectes i característiques del potencial impacte.  
No obstant això, l'escrit remés al Servici d'Avaluació d'Impacte Ambiental, sol·licita l'exempció del sotmetiment a avaluació ambiental. Consultada la legislació en la matèria, l'exclusió únicament queda prevista per a projectes relacionats amb els objectius de defensa nacional quan la dita aplicació poguera tindre repercussions negatives sobre estos objectius; per als projectes aprovats específicament per una llei d'Estat i en supòsits excepcionals, i per a aquells projectes que es determine per acord motivat del Consell de Ministres o de l'òrgan que determine la legislació ambiental. Per tant, no correspon l'exclusió del projecte al tràmit d'avaluació d'impacte ambiental.  
  
  
Tramitació  
En data 4 d'agost de 2014, es va rebre en esta direcció general un escrit del Servici de Projectes d'Infraestructures en què se sol·licita de l'òrgan ambiental l'exempció del sotmetiment a avaluació ambiental de l'actuació, per a la qual cosa s'adjunta un document per a la sol·licitud de l'exempció mediambiental que inclou la descripció de l'actuació, un diagnòstic territorial i la identificació d'impactes potencials i mesures correctores. Atés que no és procedent l'exclusió del projecte al tràmit d'avaluació d'impacte ambiental i que és un supòsit que haurà de sotmetre's a avaluació d'impacte ambiental quan així ho determine l'òrgan ambiental, es va procedir, d'acord amb l'article 17 del TRLEIA, en data 29 de setembre de 2014, a consultar les administracions públiques següents:  
- Subdirecció General del Medi Natural, per la seua competència en la gestió del Parc Natural de l'Albufera, zones humides i Xarxa Natura 2000.  
- Ajuntament de València.  
A continuació es resumixen els principals informes obtinguts com a resposta a les consultes realitzades. S'adjunta una còpia de l'informe complet.  
Ajuntament de València  
Rebuda el 22 de desembre de 2014  
  
?[...]  
- Servici de Devesa-Albufera  
[?]És probable que les actuacions descrites només ocasionen una baixa afecció a l'espai natural, encara que hi ha un antecedent, que és la primera rotonda construïda en la CV-500 al seu pas pel Perellonet, localitzada en l'accés nord de la travessia de la dita pedania, que ocasiona una afecció apreciable en un ampli sector del Parc Natural de l'Albufera que es veu afectat per la contaminació lumínica que l'enllumenat d'esta rotonda provoca. El document no especifica si les rotondes tindran o no enllumenat. Si el projecte d'execució incloguera enllumenat, este hauria de ser conforme amb l'ordenança per a la protecció lumínica del Parc Natural de l'Albufera inclòs en el terme municipal de València (aprovada per l'Acord de 29.12.2006, publicació BOP: 03.03.2007). [?] Establix que en la senyalització de les rotondes es respectaran les alçàries màximes de lluminàries [?] que per a este cas és de 6 m, i es prohibixen les instal·lacions basades en un únic fust de gran alçària amb una corona de projectors que il·lumine tota la rotonda. Els nivells d'il·luminació no superaran els 30 lux d'il·luminació mitjana i 0,5 d'uniformitat mitjana. A més, es prioritzarà la utilització de sistemes d'abalisament i dispositius reflectors com a solució alternativa a l'enllumenat, sempre que l'organisme competent en la matèria emeta la seua aprovació. Així mateix, es procurarà mantindre solucions i dissenys homogenis tant per qüestions esteticopaisatgistes com per raons de seguretat viària i manteniment.  
Les rotondes 1, 2 i 3 afecten sòl no urbanitzable en un total de 2242 m², la qual cosa comporta un increment de l'antropització del Parc Natural de l'Albufera que, per a evitar que el projecte represente una afecció apreciable s'hauria de veure compensat d'alguna manera. Una possible mesura compensatòria seria adequar l'enllumenat de la rotonda ja existent a allò que s'ha establit en l'ordenança municipal. Esta actuació consistiria en l'eliminació del fust de gran alçària amb corona de projectors existent, ja que la rotonda compta amb un doble enllumenat, l'instal·lat en la construcció de la rotonda, que és altament contaminant, i un altre d'acord amb l'ordenança, instal·lat posteriorment amb el projecte Life Ecolight.  
Una altra possible mesura compensatòria consistiria en la reducció de la velocitat màxima de circulació permesa, almenys en el tram de la CV-500 més pròxim a la zona d'actuació on es causa un major impacte en el parc natural a causa de les morts per atropellament de fauna protegida, que se situa en el tram comprés del PK 10.5 (encreuament amb carretera al Palmar) al PK 14.4 (Gola del Perellonet). El límit actual en el dit tram és de 80 km/h.  
Com a conclusió, es considera que fins que no s'incorporen al projecte nous elements dirigits cap a la prevenció de la contaminació lumínica i cap a una reducció de l'impacte ambiental que en conjunt provoca la CV-500 al Parc Natural de l'Albufera no és possible determinar si l'actuació té un efecte negatiu apreciable sobre este espai de la Xarxa Natura 2000.-  
  
- Servici de Qualitat Mediambiental, Energies Renovables i Canvi Climàtic  
?[?] Després de llegir i entendre l'informe, no es descriu el tipus d'il·luminació de què es dotaran les rotondes esmentades, i atés que l'ús de tecnologies netes i respectuoses amb el medi ambient, i que suposen un estalvi d'energia i per tant una disminució de les emissions de CO2 a l'atmosfera, és una de les polítiques mediambientals fermes de l'Ajuntament de València [?] sol·licita que s'incloga en el projecte de millora de la CV-500 l'ús de la tecnologia LED per a la il·luminació de les rotondes del projecte i que es valore la possibilitat d'implantació de sistemes generadors d'energia renovable per a acostar l'eficiència energètica i l'autoconsum als equips consumidors, i reduir així les emissions de gasos amb efecte d'hivernacle?.  
Direcció General de Medi Natural  
Rebuda el 23 de desembre de 2014  
€ Servici de Gestió d'Espais Naturals Protegits  
?[...] D'acord amb la normativa del PRUG vigent, no cal sotmetre el projecte a avaluació d'impacte, però sí a l'informe preceptiu i vinculant d'esta Direcció General?.  
- Servici de Vida Silvestre  
?[...] Afeccions a espècies catalogades i a hàbitats d'interés comunitari  
1. Espècies catalogades. Consultat el banc de biodiversitat de la Comunitat Valenciana, quant a espècies prioritàries que puguen resultar afectades per les millores d'esta carretera, no hi ha espècies prioritàries que puguen resultar afectades significativament.  
2. Hàbitats d'interés comunitari. No hi ha en la zona d'actuació cap dels hàbitats protegits per l'article 19 del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació.  
Afeccions a la xarxa natura 2000  
Tot el traçat està dins d'espais de la xarxa  
LIC ÉS 0000023 l'Albufera [?]  
ZEPA ES0000471 l'Albufera [?]  
Les rotondes proposades per a millorar este tram de la CV-500 no alteraran les condicions naturals d'hàbitats i espècies en els espais de la Xarxa Natura 2000, no afectaran apreciablement cap espai ni cap dels seus objectius de conservació, per la qual cosa no té efectes apreciables sobre la Xarxa Natura 2000?.  
Anàlisi del projecte per a determinar la necessitat de sotmetre'l o no a avaluació d'impacte ambiental.  
L'anàlisi es fa tenint en compte els criteris de l'apartat k, grup 9 de l'annex II del Reial Decret Legislatiu 1/2008 i de l'annex III d'este.  
  
- Característiques del projecte  
La grandària del projecte és reduïda, perquè la longitud de l'actuació se centra en una longitud de 2,5 km i en la mateixa traça.  
Es tracta de l'execució de quatre noves rotondes en els PK 16+000, 16+675, 17+345 i 18+337. S'identificarà millor la ubicació de les parades d'autobús per mitjà del desplaçament de la parada d'autobús, una nova execució de voreres i el marcatge sobre la calçada. La continuïtat al carril bici es donarà sobre vorera, sobre vial i sobre algunes parcel·les o solars de sòl classificat com a urbà.  
  
En esta mateixa àrea no s'han desenrotllat més projectes, per la qual cosa no s'esperen efectes sinèrgics.  
Atesa l'escassa envergadura del projecte, no s'espera un consum important de recursos naturals ni la generació d'un gran volum de residus.  
- Ubicació dels projectes  
El projecte s'ubica al Parc Natural de l'Albufera, també catalogat com a zona humida, lloc d'interés comunitari i zona d'especial protecció per a les aus. No obstant això, les actuacions es troben en sòl urbà i es localitzen sobre la traça de carretera actual. No hi ha espècies prioritàries que puguen resultar afectades significativament; no hi ha hàbitats d'interés comunitari protegits; no té efectes apreciables sobre la Xarxa Natura 2000.  
- Característiques del potencial impacte  
No es preveu l'ampliació de nous camins o accessos ja que s'empraran els existents.  
No s'espera que l'actuació hi provoque un augment del trànsit, per la qual cosa les emissions a l'atmosfera i la contaminació acústica durant la fase de funcionament seran semblants als actuals. Durant la fase d'execució de les obres s'haurà d'utilitzar maquinària que s'ajuste a allò que s'ha especificat en el Reial Decret 212/2002, en el qual es regulen els requisits referents a l'emissió que ha de complir la maquinària d'ús a l'aire lliure per a poder ser posada en el mercat.  
Quant a l'afecció a recursos naturals, es considera que el projecte no incidirà de manera negativa sobre els valors ambientals i que el projecte és compatible amb el parc natural, LIC, ZEPA i zona humida. No obstant això, l'òrgan substantiu podrà estudiar la reducció de velocitat de circulació en altres trams on les morts per atropellament són majors, com ara l'entorn del PK 10+500.  
Per a la població, es consideren que els impactes seran favorables, ja que es millora l'accessibilitat entre ambdós marges i es dota de continuïtat al carril bici. Els vehicles que transporten terres, runes, materials pulverulents, àrids, formigó, o qualsevol altra matèria semblant durant l'obra, hauran de cobrir estos materials durant el transport amb una lona o semblant.  
Quant a l'afecció lumínica, si el projecte inclou l'enllumenat s'haurà de complir l'ordenança per a la protecció lumínica del Parc Natural de l'Albufera inclòs al terme municipal de València, aprovada per l'Acord de 29 de desembre de 2006 i publicada en el BOP de 3 de març de 2007. Respecte de la recomanació de l'ús de la tecnologia LED per a la il·luminació, es considera que este tipus de dispositius emet una llum de color blau, que es difon amb major eficàcia per l'atmosfera, incrementa la resplendor lluminosa i altera la conducta de les espècies de vida nocturna. No hi ha, per tant, en la comunitat científica una aposta clara per esta tecnologia pel que fa a impacte ambiental, per la qual cosa no es considera necessari implantar-la. Sí que es considera adequat l'estudi de la implantació de sistemes generadors d'energia renovable per a acostar l'eficiència energètica i l'autoconsum als equips consumidors. A fi de reduir la contaminació lumínica en la rotonda ja executada, l'òrgan substantiu estudiarà la possibilitat d'eliminar el fust de gran alçària amb corona de projectors existent, ja que la rotonda compta amb un doble enllumenat.  
  
Des del punt de vista paisatgístic i patrimonial, no s'esperen efectes significatius, atés que les actuacions es desenrotllen en un àmbit urbà i sobre la mateixa infraestructura. A més, està previst l'enjardinament de l'interior de les glorietes. Les dites espècies hauran de ser autòctones i s'han d'evitar les previstes en el Decret 213/2009, de 20 de novembre, del Consell, pel qual s'aproven mesures per al control d'espècies exòtiques invasores a la Comunitat Valenciana, i en l'Orde 10/2014, de 26 de maig, que modifica els seus annexos.  
Conclusió  
Vist que les actuacions que es pretenen fer amb el projecte recauen sobre la carretera actual i sobre els marges d'estes, es considera que no s'incidirà de manera negativa sobre els valors ambientals de la zona i que els impactes que genera l'actuació no són significatius sobre el medi ambient.  
En conseqüència, l'òrgan ambiental determina que no cal sotmetre'l a avaluació d'impacte ambiental atenent els criteris establits en l'annex III del TRLEIA, sense prejuí del compliment de la normativa i la legislació ambiental i sectorial aplicables. En particular, ha de sol·licitar-se un informe preceptiu i vinculant de la Direcció General de Medi Natural.  
  
Consideracions jurídiques  
L'article 15 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot això, fent ús de les facultats que tinc legalment atribuïdes, emet la resolució de no-sotmetiment següent:  
  
Primer  
No sotmetre el projecte d'actuació de millora de la seguretat viària en la CV-500, en el tram PK 16 al PK 18,5 travessia del Perellonet a València, a avaluació d'impacte ambiental, d'acord amb el que establix l'article 17.2 i els criteris establits en l'annex III del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental. Tot això, sense perjuí de l'obtenció de les autoritzacions i els informes i la realització d'estudis que corresponguen d'acord amb la legislació i la normativa sectorial, i del seu compliment.  
  
  
Segon  
El projecte s'efectuarà d'acord amb els condicionants següents:  
  
1. Durant la fase d'execució de les obres s'haurà d'utilitzar maquinària que s'ajuste a allò que s'ha especificat en el Reial Decret 212/2002, en el qual es regulen els requisits referents a l'emissió que ha de complir la maquinària d'ús a l'aire lliure per a poder ser posada en el mercat.  
2. Els vehicles que transporten terres, runes, materials pulverulents, àrids, formigó, o qualsevol altra matèria semblant durant l'obra, hauran de cobrir estos materials durant el transport amb una lona o semblant.  
3. L'enllumenat haurà de complir l'ordenança per a la protecció lumínica del Parc Natural de l'Albufera inclòs al terme municipal de València, i disposarà de sistemes generadors d'energia renovable per a acostar l'eficiència energètica i l'autoconsum als equips consumidors.  
  
4. Les espècies que s'empren en les glorietes hauran de ser autòctones i s'evitarà l'ús de les previstes en el Decret 213/2009, de 20 de novembre, del Consell, pel qual s'aproven mesures per al control d'espècies exòtiques invasores a la Comunitat Valenciana, i en l'Orde 10/2014, de 26 de maig, que modifica els seus annexos.  
  
5. L'òrgan substantiu podrà estudiar la reducció de velocitat de circulació en altres trams on les morts per atropellament són majors, com ara l'entorn del PK 10+500, i la possibilitat d'eliminar el fust de gran alçària amb corona de projectors de la rotonda existent, ja que compta amb un doble enllumenat.  
  
Tercer  
D'acord amb el que disposa l'article 17 del RDL 1/2008 anteriorment esmentat, esta resolució es notificarà i es farà pública a través del Diari Oficial de la Comunitat Valenciana. S'ha d'entendre que això no eximix el promotor de l'obtenció de les autoritzacions que resulten legalment exigibles, així com del compliment de tots els preceptes legals que siguen aplicables.  
  
València, 9 de gener de 2015.- El director general d'Avaluació Ambiental i Territorial: Juan Giner Corell.»  
  
València, 23 de gener de 2015.- El director general d'Avaluació Ambiental i Territorial: Juan Giner Corell.